text: Hver dag er det mindst et tyveri af diesel og benzin
  08 juni 2015 kl. 09.07
  487 gange sidste år blev der stjålet diesel og benzin i Syd- og Sønderjyllands Politikreds. ? Og det fortsætter, siger Christian Østergaard, forebyggelsesekspert, til TV SYD.
  - Vi har sagt igen og igen, at dieselkort og kode ikke må opbevares sammen, men alligevel sker der stadig, fortsætter han.
  Syd- Og Sønderjyllands Politi har haft dieseltyverier som fokusområde de sidste to år. Der har været holdt møder med vognmænd, lavet demonstrationer og andre kampagner.
  Helt aktuelt har politiet tweetet en opfordring til at komme med oplysninger, hvis man ved noget om køb eller salg af ?varm? diesel.
  - Vognmændene siger, at der er store mørketal på området. Altså mange tyverier, som selv ikke bliver anmeldt ? eller måske aldrig opdages. Derfor sætter vi fokus på tyverierne.
  Politiet har også været i kontakt med benzin-selskaberne. Der findes stadig mange kort uden chip, som nemt kan kopieres.
  